b'\n_START_ARTICLE_\nPsichikos dienos centras\n_START_PARAGRAPH_\nPsichikos dienos centras (Psichikos dienos stacionaras) \xe2\x80\x93 Lietuvos sveikatos sistemos \xc4\xafstaigos padalinys, skirtas psichiatrijos dienos stacionaro paslaugoms teikti be nakvyn\xc4\x97s. Centre teikiamas gydymas, grupin\xc4\x97 ir individuali psichoterapija, vykdoma psichosocialin\xc4\x97 reabilitacija: Bendravimo grup\xc4\x97, Relaksacija, U\xc5\xbeimtumas, Psichoedukacija, socialini\xc5\xb3 \xc4\xafg\xc5\xabd\xc5\xbei\xc5\xb3 lavinimas, \xc4\xafvairios terapijos (Dail\xc4\x97s, Judesio (\xc5\xa0okio), Muzikos, \xc5\xa0viesos, Film\xc5\xb3, kai kur Multisensorin\xc4\x97 terapija, Biblioterapija ir kt.). Jos tikslas \xe2\x80\x93 pad\xc4\x97ti l\xc4\x97tin\xc4\x97mis ir sunkiomis psichikos ligomis sergantiems asmenims vystyti savo emocinius, socialinius ir pa\xc5\xbeintinius \xc4\xafg\xc5\xabd\xc5\xbeius, kad jie gal\xc4\x97t\xc5\xb3 gyventi, mokytis bei dirbti bendruomen\xc4\x97je, tur\xc4\x97dami geresn\xc4\x99 gyvenimo kokyb\xc4\x99. Taip pat gali veikti Fizinio aktyvumo skatinimo grup\xc4\x97, Savipagalbos grup\xc4\x97, Meno u\xc5\xbeimtumo grup\xc4\x97._NEWLINE_Did\xc5\xbeiausias Psichikos dienos centras Lietuvoje yra Vilniuje. J\xc4\xaf turi Vilniaus miesto psichikos sveikatos centras (\xe2\x80\x9eVasaros ligonin\xc4\x97\xe2\x80\x9c). Dienos stacionaro skyriuje yra 60 viet\xc5\xb3, Psichoterapiniame dienos stacionare \xe2\x80\x93 20 viet\xc5\xb3.\n_START_SECTION_\nDarbuotojai\n_START_PARAGRAPH_\nPsichikos dienos centre dirba specialist\xc5\xb3 komanda. J\xc4\x85 sudaro Psichiatras, medicinos psichologas, kiti terapeutai (pvz., psichoterapeutas, ergoterapeutas, u\xc5\xbeimtumo ar meno terapeutas), taip pat psichikos sveikatos slaugytojas. Pacientams teikiamos nemokamos paslaugos (jos kompensuojamos i\xc5\xa1 PSDF). Gydymui b\xc5\xabtina kreiptis \xc4\xaf gydytoj\xc4\x85 psichiatr\xc4\x85 (arba \xc4\xaf savo \xc5\xa1eimos gydytoj\xc4\x85) bei gauti siuntim\xc4\x85 (F-027/a).'